PAK के पूर्व PM बोले- पुतिन हमें भी सस्ता तेल देने तैयार थे, जनरल बाजवा ने गड़बड़ कर दी
Pakistan Imran Khan On Army Chief Bajwa And India Foreign Policy - पाकिस्तान के पूर्व प्रधानमंत्री इमरान खान ने एक बार फिर भारत की तारीफ की है। खान के मुताबिक- रूस ने जब यूक्रेन पर हमला किया तो भारत ने उससे सस्ता तेल खरीदना जारी रखा।
पाकिस्तान के पूर्व प्रधानमंत्री इमरान खान ने एक बार फिर भारत की तारीफ की है। खान के मुताबिक- रूस ने जब यूक्रेन पर हमला किया तो भारत ने उससे सस्ता तेल खरीदना जारी रखा। मैं ऐसा नहीं कर पाया, क्योंकि उस वक्त के आर्मी चीफ जनरल बाजवा ने मामला बिगाड़ दिया।
इमरान इस मुद्दे पर पहले भी मोदी सरकार की तारीफ कर चुके हैं। इस बार उन्होंने नाकामी का ठीकरा जनरल बाजवा पर फोड़ दिया। कहा- मैंने तो मॉस्को में पुतिन से भारत की तरह सस्ते क्रूड ऑयल की डील फाइनल कर ली थी, लेकिन बाजवा ने यूक्रेन पर हमले की निंदा कर दी और मामला बिगड़ गया।
आजाद फॉरेन पॉलिसी जरूरी
एक और नया यू-टर्न
इमरान ने रविवार को एक टीवी चैनल को इंटरव्यू दिया था। पुरानी बातों और वादों से पलटने को लेकर इमरान को आजकल ‘मिस्टर यू-टर्न’ कहा जा रहा है। पिछले साल अप्रैल में सत्ता से बेदखल होने के बाद से अब तक इमरान ने हर मंच से सिर्फ एक ही बात कही कि उनकी सरकार को अमेरिका ने साजिश करके गिराया था।
नए इंटरव्यू में वो इस मामले पर भी पलट गए। एक सवाल के जवाब में कहा- अमेरिका से एक सायफर आया था। उसे हमारे एम्बेसेडर ने वॉशिंगटन से भेजा था, लेकिन मामला कुछ और था। यहां बैठा आर्मी किंग मुझे हटाने की साजिश रच चुका था। उसने एक जर्नलिस्ट से बातचीत में यह बात कबूल भी की है। बाजवा के खिलाफ आर्मी को जांच करनी चाहिए और उन्हें सजा दी जानी चाहिए।
सायफर एक तरह का डिप्लोमैटिक नोट या कूटनीतिक पत्र होता है। इसे दूसरे देश में मौजूद एम्बेसेडर अपने विदेश मंत्रालय को भेजता है। यह पूरी तरह सीक्रेट डॉक्यूमेंट होता है।
अप्रैल 2022 से अब तक इमरान ने भारत पर क्या-क्या कहा
